OPDATERET klokken 15.24 Så er Josias fundet igen. Han var hos en kammerat for at lege. Alle er glade igen, og Josias er hos sine forældre igen. Vagtcentralen og patruljerne er glade for den gode afslutning på eftersøgningen. Forsvundet klokken 12 Nordjyllands Politi leder netop nu efter en 6-årig dreng. Det drejer sig om Josias Rene Gade, der siden klokken 12 har været ude at lege i området ved Thulevej i Aalborg hvor han bor. Forældrene kan nu ikke finde ham. Nordjyllands Politi har lige nu politipatruljer i området, der leder efter drengen. Josias Rene Gade beskrives som 125 centimeter høj, lyst blondt hår. Iført grå vinterjakke, sorte termostøvler og stribede bukser Det oplyser vagtchef ved Nordjyllands Politi, Karsten Højrup Kristensen. Er der nogen, der har kendskab til, hvor han kan opholde sig ring venligst 114.

Opsummering:
Nordjyllands Politi leder lige nu efter en 6-årig dreng i området ved Thulevej i Aalborg.